Fra en internasjonal vennskapskamp mellom Spania og Finland i april 2018.
**Futsal** er en internasjonal betegnelse på innendørsfotball, og er en sammenstilling av spansk *fútbol de salón*. Futsal kalles også *microfutbol*. Futsal-sesongen starter normalt når den ordinære fotballen slutter, og varer frem til den ordinære fotballen starter på våren. Det er vanlig at spillere spiller futsal for ett lag, og fotball for et annet lag.

Historisk bakgrunn
------------------

Futsal oppsto i Uruguay som et turneringsspill brukt i lokale foreninger. Spillet ble videreutviklet i Brasil, særlig i São Paulo. Her ble futsal populært fordi det stilte mindre krav til baner og var utviklende teknisk. Flere kjente brasilianske fotballspillere var også aktive futsalspillere, blant annet Pele, Rivelino og Zico.
I 1971 ble et internasjonalt futsalforbund, FIFUSA, etablert. Det internasjonale fotballforbundet FIFA overtok administrasjonen av spillet på 80-tallet, og arrangerte sitt første VM i Nederland i 1989. I 2004 etablerte Den Panamerikanske Futsalføderasjonen (PANAFUTSAL) et eget internasjonalt futsalforbund, AMF. Både FIFA og AMF opererer egne turneringer og mesterskap.

Futsal i Norge
--------------

I Norge er administrasjonen av ligaene/seriene delt mellom to organisasjoner; Norges Fotballforbund (NFF), som er medlem av UEFA/FIFA, og Indoor Football Scandinavia (IFS) som er medlem av UEFS/AMF. 

Indoor Football Scandinavia organiserer Spilleautomater Futsal League med aktivitet i 8 avdelinger i Norge (de fem største byene i Norge + Møre, Østfold og Vestfold). De 15 beste lagene fra hver avdeling kvalifiserer seg årlig til Norgesmesterskapet. Vinneren og toeren i NM kvalifiserer seg til EM i futsal for klubber. Over 25 000 lag er registrert siden 1998.

NFF har etablert et seriesystem for futsal for begge kjønn. For herrene er Eliteserien definert som en del av norsk toppfotball, mens første- og andredivisjon er definert som breddefotball.Vinneren av Eliteserien kvalifiserer seg til UEFA Futsal Cup. Vegakameratene Futsal ble i 2011 det første norske laget som tok seg videre til hovedrunden i denne turneringen. Laget kvalifiserte seg også til hovedrunden i UEFA Futsal Cup i 2012, 2013 og 2014.

I 2011-12 er førstedivisjon delt i sju puljer etter geografi, samt en pulje i 2.divisjon.

Damenes serie har en divisjon, 1.divisjon, som er delt i to puljer etter geografi.

NFF samarbeider også med Norges mosjons- og bedriftsidrettsforbund og Coca-Cola med å organisere Coca-Cola cup; en cup som sikter på å være fleksibelt, uformelt og uforpliktende.

Futsal internasjonalt
---------------------

Futsal er en av verdens raskest voksende innendørsidretter, og det spilles i dag Futsal i 38 av UEFAs 53 medlemsland. Det er stigende interesse for idretten internasjonalt.

Tradisjonelt har idretten blitt dominert av lag fra Sør-Amerika og Sør-Europa. I de senere år har også østeuropeiske lag som f.eks. Russland, Ukraina og Serbia også hevdet seg. Idretten er også populær i en del asiatiske land, som bl.a. Iran, Japan og Thailand.

Det arrangeres EM både av det europeiske fotballforbundet (UEFA) og EM og VM av henholdsvis UEFS (Union Europea de Futsal) og Det Internasjonale Futsalforbundet (AMF)

NFF etablerte sitt landslag i mars 2010. Laget blir trent av Esten O. Sæther.Laget har i løpet av sine første to år bl.a slått Irland, Andorra og Belgia. I kvalifiseringen til VM i Thailand 2012 vant laget sin kvalifiseringsgruppe, og møtte Italia til avgjørende play-off i mars-april 2012.

Vinnere NFF Eliteserie
----------------------

| Sesong | Seriemester | Sølv | Bronse |
| --- | --- | --- | --- |
| 2008 - 09 | Nidaros Futsal | KFUM Oslo | Holmlia SK |
| 2009 - 10 | KFUM Oslo | Vegakameratene Futsal | Nidaros Futsal |
| 2010 - 11 | Vegakameratene Futsal | Solør Futsal | Holmlia SK |
| 2011 - 12 | Vegakameratene Futsal | KFUM Oslo | Vadmyra Futsal |
| 2012 - 13 | Vegakameratene Futsal | Tiller IL | KFUM Oslo |
| 2013 - 14 | Vegakameratene Futsal | Grorud IL | Nidaros Futsal |
| 2014 - 15 | Grorud IL | Tiller IL | Vegakameratene Futsal |
| 2015 - 16 | Sandefjord | Grorud | Vesterålen |
| 2016 - 17 | Sjarmtrollan | Vesterålen | Sandefjord |
| 2017 - 18 | Sandefjord | Sjarmtrollan | Vesterålen |
| 2018 - 19 | Sjarmtrollan | Vesterålen | Utleira |
| 2019 - 20 | Utleira | Hulløy Bodø FC | Sjarmtrollan |
| 2021 - 21 | Utleira | Freidig | Sjarmtrollan |
| 2021 - 22 | Vesterålen | Sjarmtrollan | Utleira |

Opp- og nedrykk NFF Eliteserie
------------------------------

| Sesong | Opprykk | Nedrykk |
| --- | --- | --- |
| 2008 - 09 | FL Nordpolen, Lillehammer Futsal | Harstad, Bogstadveien |
| 2009 - 10 | Kongsvinger Futsal, Øystese | FL Nordpolen, Lillehammer Futsal |
| 2010 - 11 | Tiller Futsal, Høllen | Øystese, Sandefjord Futsal |
| 2011 - 12 | Nesjar IF Futsal, Oslo City  | Holmlia SK, Høllen |
| 2012 - 13 | Sjarmtrollan IL, Sandefjord Futsal | Nesjar IF Futsal, Vadmyra Futsal |
| 2013 - 14 | Flamuri Futsal, FL Nordpolen | Solør Futsal, Ørn Horten |
| 2014 - 15 | Vesterålen, Krohnsminde | Kongsvinger, Flamuri |
| 2015 - 16 | Vadmyra, Hulløy | Tiller og Pumas |
| 2016 - 17 | Nord/Sprint, Utleira | Nordpolen, Grorud, Krohnsminde |
| 2017 - 18 | Freidig, Fredrikshald | Vadmyra, Vegakameratene |
| 2018 - 19 | OSI, Ranheim | Nord/Sprint |
| 2019 - 20 | Ingen | Ranheim, OSI |
| 2020 - 21 | Ingen | Ingen |
| 2021 - 22 | Ingen | Ingen |

Merknader
---------

**Type numrering**
1. ↑  Oslo City skiftet navn og gikk inn i Grorud IL foran sesongen 2012-13.
2. ↑  Horten Futsal skiftet navn og gikk inn i Ørn Horten foran sesongen 2013-14.
3. ↑  Nidaros Futsal skiftet navn og gikk inn i Pumas foran sesongen 2015-16.
4. ↑  Vadmyra trakk seg etter 2017/2018-sesongen
5. ↑  Serien ble avlyst 22. februar 2021 på grunn av Koronaviruspandemien

Referanser
----------

1. ↑
2. ↑  «Arkivert kopi». Arkivert fra originalen 30. august 2012. Besøkt 27. mars 2012.
3. ↑  «Arkivert kopi». Arkivert fra originalen 2. november 2012. Besøkt 27. mars 2012.
4. ↑  «Arkivert kopi». Arkivert fra originalen 25. oktober 2008. Besøkt 27. mars 2012.
5. ↑  «Arkivert kopi». Arkivert fra originalen 6. juni 2012. Besøkt 27. mars 2012.
6. ↑  «Arkivert kopi». Arkivert fra originalen 5. juli 2011. Besøkt 18. august 2011.
7. ↑  «Arkivert kopi». Arkivert fra originalen 4. mars 2016. Besøkt 27. mars 2012.
8. ↑
9. ↑  EM Futsal Arkivert 27. mars 2008 hos Wayback Machine.
10. ↑
11. ↑  «Arkivert kopi». Arkivert fra originalen 27. mars 2012. Besøkt 27. mars 2012.
12. ↑  «Arkivert kopi». Arkivert fra originalen 19. juni 2012. Besøkt 27. mars 2012.
13. ↑  «Arkivert kopi». Arkivert fra originalen 25. mars 2012. Besøkt 27. mars 2012.
14. ↑  «Turneringsbestemmelser futsal eliteserien» (PDF). *fotball.no* **(norsk)**. Norges Fotballforbund. Besøkt 13. august 2022. «Det er ingen nedrykksordning for sesongen 21/22»

Eksterne lenker
---------------

* Norges Fotballforbund futsal
* IFS
* NFF-liga splitter futsal-norge
* Futsal i Sverige

|  |  |
| --- | --- |
| Oppslagsverk/autoritetsdata | Store norske leksikon **·** GND **·** NDL **·** NKC
 |